използва данните от последното разследване, което води до понастоящем действащите мерки, а именно нормалната стойност на равнище франко завода, установена в раздел 3.3.4.5 от Регламент за изпълнение (ЕС) 2019/1267 на Комисията.
 (82)
 За да установи експортните цени от Индия, Комисията използва средната експортна цена на ВЕ през разглеждания период, докладвана в базата данни по член 14, параграф 6. В съответствие с член 2, параграфи 11 и 12 от основния регламент, среднопретеглената нормална стойност, установена при последния преглед с оглед изтичане на срока на действие на мерките, беше сравнена със среднопретеглените експортни цени през разглеждания период на настоящото разследване, докладвани в базата данни по член 14, параграф 6 (13).
 (83)
 Средните експортни цени за Съюза през разглеждания период са били много по-високи от нормалната стойност, както е установена при последния преглед с оглед изтичане на срока на действие на мерките.
 (84)
 В резултат на горепосочения анализ Комисията стигна до заключението, че за Индия няма доказателства за съществуването на дъмпинг.
 2.7.2. Лаос
 (85)
 За да установи експортните цени от Лаос, Комисията използва същата методология по отношение на нормалната стойност, установена въз основа на последното разследване и базата данни по член 14, параграф 6.
 (86)
 Средните експортни цени на ВЕ, изнасяни от Лаос за ЕС през разглеждания период, които са били докладвани в базата данни по член 14, параграф 6 и потвърдени от дружеството в Лаос, са били под нормалната стойност, установена при последния преглед с оглед изтичане на срока на действие на мерките, което показа съществуването на дъмпинг.
 2.7.3. Тайланд
 (87)
 За да установи експортните цени от Тайланд, Комисията използва същата методология по отношение на нормалната стойност, установена въз основа на последното разследване и базата данни по член 14, параграф 6.
 (88)
 Средните експортни цени за Съюза през разглеждания период, докладвани в базата данни по член 14, параграф 6, са много под нормалната стойност, както е установена при последния преглед с оглед изтичането на срока на действие на мерките, което показа съществуването на значителен дъмпинг.
 3. МЕРКИ
 (89)
 Въз основа на тези констатации Комисията стигна до заключението, че антидъмпинговото мито, наложено върху вноса на ВЕ с произход от Китай, се заобикаля през Лаос и Тайланд.
 (90)
 Поради това в съответствие с член 13, параграф 1 от основния регламент обхватът на действащите антидъмпингови мерки следва да бъде разширен до вноса на същия продукт, изпращан от Лаос и Тайланд, независимо дали е деклариран с произход от Лаос и Тайланд.
 (91)
 Мярката, чийто обхват следва да бъде разширен, следва да бъде установената в член 1, параграф 2 от Регламент за изпълнение (ЕС) 2019/1267 на Комисията за „всички останали дружества“, като тя е окончателно антидъмпингово мито в размер на 63,5 %, приложимо към нетната цена CIF франко граница на Съюза, преди облагане с мито.
 (92)
 В съответствие с член 13, параграф 3 и член 14, параграф 5 от основния регламент, в които се предвижда, че всяка мярка с разширен обхват следва да се прилага за вноса, който е влязъл на територията на Съюза под режима регистрация, наложен с регламента за започване на разследване, върху регистрирания внос